আজ থেকে বাড়বে তাপমাত্রা, কুয়াশার সতর্কতা দুই বঙ্গে

কলকাতা: মাঘ মাসে কুয়াশার দাপট (Fog Alert) অব্যাহত থাকলেও, শীত (Winter) এবার বঙ্গবাসীর আশা পূরণ করতে পারল না। বুধবার (Wednesday Weather) ভোরের (Morning) সকাল কুয়াশা মাখা দিয়ে শুরু হলেও বেলা বাড়ার সঙ্গে সঙ্গে আকাশ পরিষ্কার হবে।

আজ কলকাতা (Kolkata) এবং পার্শ্বাবর্তী  অঞ্চলে সর্বোচ্চ এবং সর্বনিম্ন তাপমাত্রা যথাক্রমে ২৬ ডিগ্রি ও ১৬ ডিগ্রির আশেপাশে থাকবে। আর কনকনে শীতের দেখা মিলবে বলেই মনে করছে আলিপুর আবহাওয়া দফতর (Alipur Weather Office)। ফের বাড়বে তাপমাত্রা।

সর্বনিম্ন তাপমাত্রা ৩ ডিগ্রি সেলসিয়াস পর্যন্ত বাড়তে পারে বলে অনুমান আবহাওয়াবিদদের। পশ্চিমী ঝঞ্ঝায় উত্তুরে হাওয়ার প্রবেশে বাধা ৷ ফলে শনিবার পর্যন্ত তাপমাত্রা ঊর্ধ্বমূখী থাকবে।‌ ২৬ শে জানুয়ারি থেকে ফের উত্তুরে হাওয়ার দাপট শুরু হবে। ফলে তাপমাত্রা ২ থেকে ৩ ডিগ্রি সেলসিয়াস পর্যন্ত কমবে।

আরও পড়ুন: ২০২৫ সালে বিয়ের পিঁড়িতে বসতে চলেছে এই পাঁচ রাশি মানুষ

দক্ষিণবঙ্গে ঘন কুয়াশার সতর্কতা রয়েছে। কুয়াশার সম্ভাবনা বেশি উপকূল ও উত্তরবঙ্গ সংলগ্ন জেলাগুলিতে। আজ দক্ষিণবঙ্গের ৯টি জেলা ও আগামিকাল অর্থাৎ ২৩ জানুয়ারি  ১২ টি জেলায় ঘন কুয়াশার সতর্কতা। কলকাতা, হাওড়া, হুগলি, উত্তর ও দক্ষিণ ২৪ পরগনা, পূর্ব মেদিনীপুর এবং বীরভূম, মুর্শিদাবাদ, নদীয়াতে ঘন কুয়াশার দাপট থাকবে বেশি। বৃহস্পতিবার ঘন কুয়াশার চলবে কলকাতা, হাওড়া, হুগলি, উত্তর ও দক্ষিণ 24 পরগনা পূর্ব ও পশ্চিম মেদিনীপুর এবং পূর্ব ও পশ্চিম বর্ধমান, বীরভূম, মুর্শিদাবাদ ও নদিয়াতে। দৃশ্যমানতা ৫০ মিটারে নামতে পারে কোনও কোনও জায়গায়।

অপরদিকে উত্তরবঙ্গে আগামী সপ্তাহের শুরুতে বৃষ্টির পূর্বাভাস দিয়েছে হাওয়া অফিস। দার্জিলিং ও কালিম্পং জেলার পার্বত্য এলাকায় বৃষ্টির সম্ভাবনা রয়েছে। বৃষ্টির সঙ্গে চলতে পারে হালকা তুষারপাত। বুধবার কুয়াশার দাপট থাকবে।  উত্তরবঙ্গে আগামী দুই দিন মালদা, দুই দিনাজপুর ও কোচবিহারে ঘন কুয়াশার সতর্কতা। পরের দিনগুলিতে ঘন কুয়াশার সতর্কতা রয়েছে দার্জিলিং, জলপাইগুড়ি, কোচবিহার এবং আলিপুরদুয়ার জেলায় ৷

দেখুন অন্য খবর-