একধাক্কায় চড়বে পারদ, ফের বৃষ্টির পূর্বাভাস, ভিজবে এই জেলাগুলি

কলকাতা: আবহাওয়ার (Weather) খামখেয়ালিপনায় নাজেহাল রাজ্যবাসী। মার্চ থেকেই গরমের উত্তাপ বুঝতে শুরু করেছে শহরবাসী। ক্রমশ বাড়ছে তাপমাত্রা। রোদের তেজও বেশ চড়া। তার মধ্যে একাধিক জেলায় বৃষ্টির পূর্বাভাস (Rain forecast) দিল আবহাওয়া দফতর (Alipur Weather office)।

হাওয়া অফিস সূত্রে খবর, তাপমাত্রা বাড়বে দক্ষিণবঙ্গের (South Bengal Weather) জেলাগুলিতে। একধাক্কায় চড়বে পারদ।

সোমবার কলকাতার সর্বোচ্চ তাপমাত্রা ৩২ ডিগ্রি সেলসিয়াসের আশেপাশে ঘোরাঘুরি করবে। আর সর্বনিম্ন তাপমাত্রা ২৪ ডিগ্রি সেলসিয়াস। চলতি সপ্তাহে দক্ষিণবঙ্গের বিভিন্ন জেলায় তাপমাত্রা আরও বাড়তে পারে। ২ থেকে ৪ ডিগ্রি পর্যন্ত বৃদ্ধি সম্ভাবনা।

আরও পড়ুন: মার্চ মাসেই সূর্যের রাশি পরিবর্তন, দোলের পরিবর্তন আর্থিক সৌভাগ্য বৃদ্ধি এই তিন রাশির

কলকাতায় বৃষ্টির কোনও পূর্বাভাস নেই। দক্ষিণবঙ্গের হাওড়া, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়াতে আবহাওয়া শুষ্ক থাকবে। দোলের দিনও আকাশ পরিষ্কার থাকবে। ওই দিন সর্বোচ্চ তাপমাত্রা পৌঁছতে পারে ৩৫ ডিগ্রি সেলসিয়াসে। দক্ষিণবঙ্গের বিভিন্ন জেলায় তাপমাত্রা ৩৮ ডিগ্রি পার করতে পারে।

অপরদিকে উত্তরবঙ্গে এখনও শীতের আমেজ। চলতি সপ্তাহেও উত্তরবঙ্গে বৃষ্টির পূর্বাভাস। দার্জিলিং, কালিম্পং, জলপাইগুড়ি এবং আলিপুরদুয়ারে বৃষ্টির সম্ভাবনা। বুধবার ও বৃহস্পতিবার বজ্রবিদ্যুৎ-সহ মাঝারি বৃষ্টির সম্ভাবনা একাধিক জেলায়। তাপমাত্রা একই রকম থাকবে।

দেখুন অন্য খবর: