দক্ষিণবঙ্গে উধাও শীত, বাড়বে তাপমাত্রা

কলকাতা: শীত (Winter) উধাও, এবার বাড়বে তাপমাত্রা (Temperature Rise)। আবহাওয়ার (Weather) খামখেলিপনার মাশুল গুণতে হচ্ছে বঙ্গবাসীকে (Sourth Bengal)। ভোরে হালকা ঠান্ডা, রাতে হালকা হিমেল পরশ থাকলেও এই ঠান্ডা উপভোগ্য নয়। চলতি মরশুমে বারবার পশ্চিমী ঝঞ্ঝায় (Western storm)

রাজস্থানে ঘূর্ণাবর্ত (Cyclone in Rajasthan)  তৈরি হয়েছে। সেইসঙ্গে উত্তর-পূর্ব বাংলাদেশে রয়েছে আরও একটি ঘূর্ণাবর্ত। পশ্চিমী ঝঞ্ঝা ঢুকেছে উত্তর-পশ্চিম ভারতে। পাশাপাশি জেড স্ট্রিম উইন্ড রয়েছে উত্তর ভারতে।

আবহাওয়া দফতরের পূর্বাভাস অনুযায়ী, আগামী সপ্তাহ থেকেই শীতের বিদায় বেলা শুরু হবে। অর্থাৎ ২০২৫-এ এবারের মতো বিদায় নেবে শীত।

আরও পড়ুন: বিধানসভায় রাজ্যের আইনশৃঙ্খলার ঢালাও প্রশংসা রাজ্যপালের

আজ, মঙ্গলবার থেকে আগামী পরশু বৃহস্পতিবারের মধ্যে তাপমাত্রা ২থেকে  ডিগ্রি সেলসিয়াস বাড়তে পারে। সকালে কুয়াশা থাকলেও বেলায় পরিষ্কার আকাশ। উত্তর ও দক্ষিণবঙ্গের কয়েকটি জেলায় হালকা থেকে মাঝারি কুয়াশা সকালের দিকে থাকবে।

কুয়াশার সম্ভাবনা বেশি থাকবে উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর, পশ্চিম বর্ধমান, বাঁকুড়া, বীরভূম ও মুর্শিদাবাদ জেলায়। বাকি জেলাগুলিতে খুব সকালের দিকে হালকা কুয়াশা থাকতে পারে। আপাতত বৃষ্টির কোনও সম্ভাবনা নেই।

অন্যদিকে আগামী ২৪ ঘণ্টার মধ্যে দার্জিলিং, কালিম্পং জেলার পার্বত্য জেলায় বৃষ্টির কোনও সম্ভাবনা নেই। দার্জিলিংয়ের উঁচু পার্বত্য এলাকায় হালকা তুষারপাতের সামান্য সম্ভাবনা।

উত্তরবঙ্গের থাকবে দার্জিলিং, জলপাইগুড়ি, কোচবিহার ও উত্তর দিনাজপুর জেলায় কুয়াশার আধিক্য দেখা যাবে। আগামী আগামী পাঁচ দিন তাপমাত্রার হেরফের হবে না, বৃষ্টিরও কোনও সম্ভাবনা নেই। আজ দিনের আকাশ ভোরে কুয়াশাচ্ছন্ন, বেলায় পরিষ্কার। সর্বোচ্চ এবং সর্বনিম্ন তাপমাত্রা ৩০ ডিগ্রি এবং ২২ ডিগ্রি সেলসিয়াসের আশেপাশে ঘোরাঘুরি করবে।

দেখুন অন্য খবর: