ভরা মাঘেই বিদায় নেবে শীত? জেনে নিন আবহাওয়ার মেগা আপডেট

কলকাতা: হাড়কাঁপুনি ঠান্ডার দিন প্রায় শেষ। আগামী সপ্তাহের প্রথম দিন থেকেই বদলাতে শুরু করবে রাজ্যের আবহাওয়া (West Bengal Weather)। হাওয়া অফিসের পূর্বাভাস (Weather Forecast) অনুযায়ী, আগামী কয়েক দিনের মধ্যেই একটু একটু করে চড়বে পারদ (Temperature Rise)। তবে এই সপ্তাহের শেষে মরণ কামড় দিচ্ছে শীত। বৃহস্পতিবার রাতে এবং শুক্রবার দিনের বেলায় শহর কলকাতার (Kolkata Weather) সর্বনিম্ন এবং সর্বোচ্চ তাপমাত্রা ছিল স্বাভাবিকের চেয়ে দু’ডিগ্রি কম। তবে এই শীতের আরাম ক্ষণিকের। অর্থাৎ, ভরা মাঘেই রাজ্যে শীতের প্রভাব মোটামুটি কমতে চলেছে।

যদিও গত কয়েক বছর ধরেই মাঘের প্রথম সপ্তাহে শীত বিদায়ের এই প্রবণতা চোখে পড়ছে। পরিসংখ্যান বলছে, ২০২৫ সালে কলকাতায় ১১ জানুয়ারির পর আর পারদ ১২ ডিগ্রির নিচে নামেনি। ২০২৪ সালে অবশ্য ২৩ জানুয়ারি সর্বনিম্ন তাপমাত্রা ১১.৮ ডিগ্রি রেকর্ড হয়েছিল। ২০২৩ সালেও ৮ জানুয়ারির পর শহরে রাতের তাপমাত্রা সেভাবে নামেনি। অর্থাৎ বিগত কয়েকবছরে মাঘের শীতে সেভাবে কাঁপেনি কলকাতা।

আরও পড়ুন: ১৮০ কিমি গতি, আঞ্চলিক খাবার! আর কী মিলবে বন্দে ভারত স্লিপারে?

হাওয়া অফিসের পূর্বাভাস বলছে, অন্য বছরের তুলনায় এবছর গ্রীষ্মও তাড়াতাড়ি পড়বে। যদিও ২০২৫ সালেও ভারতে প্রথম তাপপ্রবাহ ফেব্রুয়ারিতেই রেকর্ড হয়েছিল। যদিও এ বছরও তেমন পরিস্থিতি তৈরি হবে কী না, সে বিষয়ে এত আগে থেকে তা নিশ্চিতভাবে বলা যাচ্ছে না। তবে ২০২৬-এ দেশজুড়ে রেকর্ড তাপমাত্রা বৃদ্ধির সম্ভাবনা রয়েছে।

এদিকে হাওয়া অফিসের পূর্বাভাস বলছে শনিবার উত্তরবঙ্গে (North Bengal Weather) চলবে শৈত্যপ্রবাহ এওং কুয়াশার দাপট। কলকাতায় পারদ কিছুটা চড়লেও দক্ষিণবঙ্গের (South Bengal Weather)  মধ্যে পশ্চিমের জেলাগুলিতে আজও শীতের কম্পন অনুভূত হতে চলেছে। তবে দক্ষিণবঙ্গে আজ কুয়াশা কিছুটা ফিকে থাকতে চলেছে।

দেখুন আরও খবর:

The post ভরা মাঘেই বিদায় নেবে শীত? জেনে নিন আবহাওয়ার মেগা আপডেট first appeared on KolkataTV.

The post ভরা মাঘেই বিদায় নেবে শীত? জেনে নিন আবহাওয়ার মেগা আপডেট appeared first on KolkataTV.