বসন্তেই বঙ্গে উষ্ণতার বার্তা, বাড়বে তাপমাত্রা

কলকাতা: আবহাওয়ার (Weather) পরিবর্তন হচ্ছে। বসন্তের (Spring) দ্বারে এসে হাজির হয়ে গিয়েছে উষ্ণতার বার্তা (Temperature Increase), বাড়বে তাপমাত্রা। চলতি মাসের মাঝামাঝি সময় থেকেই বেশ গরম অনুভব করবে বঙ্গবাসী। সেই গরমে ঘেমে নেয়ে গলদঘর্ম হওয়ার দিন চলে এসেছে।

মার্চ মাসে বসন্তের আমেজ থাকবে, সেই রকম পূর্বাভাস দেয়নি আলিপুর আবহাওয়া দফতর (Alipur Weather Update)। এখনও পর্যন্ত ভ্যাপসা গরমের পূর্বাভাস না থাকলেও শুষ্ক গরম আবহাওয়া থাকবে।

‘লা নিনা’ র (la niña) প্রভাবে দক্ষিণ-পূর্ব এশিয়ার গড় তাপমাত্রা স্বাভাবিকের চেয়ে কম থাকে। বৃষ্টির পরিমাণ বেশি থাকে। কিন্তু গত দু’মাসে গড় তাপমাত্রা স্বাভাবিকের চেয়ে বেশি, সেভাবে বৃষ্টি (Rain) হয়নি। এর ফলে মার্চ মাসেও বৃষ্টিপাতের ঘাটতি হবে, বাড়বে তাপমাত্রা। এর প্রভাব পড়বে বাংলা, ঝাড়খণ্ড, ওড়িশা, ছত্তিশগড়, মধ্যপ্রদেশ, উত্তরপ্রদেশ, গুজরাত, মহারাষ্ট্র, তেলেঙ্গানা ও অন্ধ্রপ্রদেশে, এমনটাই আশঙ্কা করছে আবহাওয়া দফতর।

আরও পড়ুন: ট্যাংরা কাণ্ডে গ্রেফতার প্রসূন দে

আলিপুর আবহাওয়া দফতর সূত্রে খবর, সপ্তাহান্তে তাপমাত্রা বৃদ্ধির সম্ভাবনা রয়েছে। চলতি সপ্তাহে কলকাতার সর্বোচ্চ তাপমাত্রা হতে পারে ৩৩ বা ৩৪ ডিগ্রি সেলসিয়াস। পাশাপাশি জেলাগুলিতে তাপমাত্রা পৌঁছতে পারে ৩৬ বা ৩৭ ডিগ্রি সেলসিয়াসে।

মঙ্গলবার সর্বনিম্ন তাপমাত্রা ২২.৭ ডিগ্রি সেলসিয়াস। যা স্বাভাবিক তাপমাত্রার থেকে ১.৭ ডিগ্রি সেলসিয়াস বেশি। গতকাল, সোমবার দিনের সর্বোচ্চ তাপমাত্রা ছিল ৩২.২ ডিগ্রি সেলসিয়াস। যা স্বাভাবিক তাপমাত্রার থেকে ০.১ ডিগ্রি সেলসিয়াস কম। বাতাসে জলীয় বাষ্পের পরিমাণ বা আপেক্ষিক আর্দ্রতা ৩২ থেকে ৮৯ শতাংশ। আগামী ২৪ ঘণ্টায় শহরের তাপমাত্রা থাকবে ২২ ডিগ্রি থেকে ৩২ ডিগ্রি সেলসিয়াসের মধ্যে।

অন্যদিকে, উত্তরবঙ্গে আবহাওয়ার কোনও বড় পরিবর্তন হবে না। আকাশ পরিষ্কার থাকবে। পার্বত্য এলাকায় দু’এক জায়গায় হালকা কুয়াশা থাকবে সকালের দিকে। দক্ষিণবঙ্গের পাশাপাশি উত্তরবঙ্গেও আপাতত বৃষ্টিপাতের কোনও সম্ভাবনা নেই।

দেখুন অন্য খবর: